Veitvet Skole

 Oslo 02.03.2021

Informasjon om karantene for ansatte og elever på 1. 3. og 4. trinn og avklaringskarantene for husstandsmedlemmer

**Smittevernteamet i bydel Bjerke og Veitvet Skole ble i dag informert om en ansatt som er smittet med Covid-19 (korona).**

Smittevernteamet i Bydel Bjerke har vurdert hvem som kan være nærkontakt. Nærkontakter er de som har vært i kontakt med den eleven fra 48 timer før vedkommende fikk symptomer. I dette tilfelle er 48 timer før symptomer fra og med 24. februar. Totalt gjelder dette 65 elever og 8 ansatte.

**For de som sist var på skolen 24.02. gjelder karantene fra i dag til og med 05.03.**

**For de som sist var på skolen 25.02. gjelder karantene fra i dag til og med 06.03.**

**For de som sist var på skolen 26.02. gjelder karantene fra i dag til og med 07.03.**

Grunnet kobling til mutert virus-variant må alle husstandsmedlemmer til elever/ansatte som er i karantene, i en såkalt avklaringskarantene fra i dag til **elev/ansatte får negativt prøvesvar.** Alle elever/ansatte som er i karantene må teste seg snarest. Vi følger opp testsvar per telefon. Meld gjerne fra til Smittesporing i Bydel Bjerke så snart prøvesvar foreligger.

**Dersom elev/ansatte ikke har symptomer OG tester negativt opphører avklaringskarantenen til husstandsmedlemmene.

Dersom elev/ansatte utvikler symptomer OG tester negativt, må elev/ansatt teste seg på nytt om tre dager – og husstanden må da fremdeles være i avklaringskarantene.**Om noen i husstanden skulle utvikle symptomer, oppfordres det til at de også tester seg.

En avklaringskarantene har samme retningslinjer som vanlig karantene.

Alle de foresatte/elever (hvis over 16 år) vil bli kontaktet av bydelens smittevernteam.

**Hvordan gjennomføre smittekarantene:**

**Dersom du er i smittekarantene skal du:**

* Oppholde deg i eget hjem.
* Ikke gå i barnehagen
* Ikke foreta reiser innenlands.
* Ikke oppsøke steder hvor det er vanskelig å holde nødvendig avstand til andre personer.
* Ikke ta offentlig transport.
* Du bør som hovedregel ikke oppsøke offentlige steder, slik som butikker og kaféer. Ved mangel på alternativer kan du gå ut for å gjennomføre nødvendige ærend i butikk eller apotek – men sørg for å holde tilstrekkelig avstand (minst 1 meter) til andre og unngå kø.
* Unngå å ha besøk. Barnet skal ikke ha besøk utover de som befinner seg i hjemmet.

Du kan gå tur ute, men med godt over 1 meter til andre. Hovedpoenget er at man ikke skal smitte andre hvis det skulle vise seg at man selv er smittet.

Her er mer informasjon om karantene fra Folkehelseinstituttet:

<https://www.fhi.no/nettpub/coronavirus/fakta/avstand-karantene-og-isolering/>

**Det anbefales at alle nærkontakter tester seg for Covid-19.**

Ved symptomer kan man kontakte koronatelefonen

Les mer her: <https://www.oslo.kommune.no/koronavirus/testing-og-provesvar/#gref>

Ved sykdom kan man også **ringe** fastlege eller

Oslo legevakt: <https://www.oslo.kommune.no/helse-og-omsorg/helsehjelp/legevakt-oslo/>

Les også her <https://www.fhi.no/sv/smittsomme-sykdommer/corona/>

**For ytterligere spørsmål kontakt smittevernteamet i Bydel Bjerke på telefon 96949418**. **Telefonens åpningstider er 08.00-22.00 på hverdager og 12.00-20.00 lørdag og søndag.**

Skolen samarbeider tett med bydelsoverlegen og smittevernteamet, og holder dere oppdatert så fort vi har noe nytt å informere om.

Hilsen fra Veitvet Skole og smittevernteamet i Bydel Bjerke